Document ID: 32006D0479

KOMISIJOS SPRENDIMAS
2006 m. liepos 10 d.
iš dalies keičiantis 2003 m. Stojimo akto VIII priedo A priedėlį dėl tam tikrų Latvijos mėsos sektoriaus įmonių
(pranešta dokumentu Nr. C(2006) 3084)
(Tekstas svarbus EEE)
(2006/479/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo aktą, ypač į jo VIII priedo 4 skyriaus B skirsnio I poskirsnio 1 punkto d papunktį,
kadangi:
(1)
Tam tikroms Latvijos įmonėms, išvardytoms 2003 m. Stojimo akto VIII priedo A priedėlyje (1), buvo suteiktas pereinamasis laikotarpis. Tas priedėlis buvo iš dalies pakeistas Komisijos sprendimais 2004/460/EB (2), 2004/472/EB (3) ir 2005/420/EB (4).
(2)
Latvija pateikė pareiškimą, kuriame nurodė, kad visos devynios mėsos sektoriaus įmonės, išvardytos įmonių, kurioms suteiktas pereinamasis laikotarpis, sąraše, baigė modernizavimo procesą ir dabar arba visiškai atitinka Bendrijos teisės aktų nuostatas, arba nutraukė savo veiklą. Todėl tas įmones reikėtų išbraukti iš įmonių, kurioms suteiktas pereinamasis laikotarpis, sąrašo.
(3)
Todėl reikėtų atitinkamai iš dalies keisti 2003 m. Stojimo akto VIII priedo A priedėlį.
(4)
Maisto grandinės ir gyvūnų sveikatos nuolatiniam komitetui buvo pranešta apie šiame sprendime numatytas priemones,
PRIĖMĖ ŠĮ SPRENDIMĄ:
1 straipsnis
Todėl šio sprendimo priede nurodytas įmones reikėtų išbraukti iš 2003 m. Stojimo akto VIII priedo A priedėlio.
2 straipsnis
Šis sprendimas skirtas valstybėms narėms.
Priimta Briuselyje, 2006 m. liepos 10 d.

Labels: 17
7
0
18
15